每次經開旺角都見肥姐小食大排長隆，無論冬天或夏天見到咁都人排隊了，除了本地客之外，都有好多大陸客人慕名而來，見到f阿姐動作好快，條隊可以排到三四十人，一見到咁多人就唔想排了。難得今日夜晚經過肥姐小食店冇咩人排隊，好多種類唔知買邊款好。買左大皇牌$31有一串墨魚，一串生腸和一串火雞腎。一串墨魚有齊墨魚鬚和墨魚片，咬落口十分爽口和夠冰凍，而且完全冇雪藏味😋火雞腎都好出色，切得好均勻而且是厚切，咬落勁爽口😜生腸咬落好煙韌，完全冇腥味配埋秘製醬油一流。